
INDHOLD


MINE BØRN af Kjeld Erik Schaub omfatter:


1. UNGDOMSROMAN - DANSE VIL JEG - DANSE! Side 5


Danse vil jeg—Danse! Er blevet til efter mange års arbejde på Det kongelige Teater, hvor jeg som skuespiller og underviser har haft tæt kontakt med balletbørn, skuespillere, operasangere og musikere


- Et vidunderligt arbejde.


Kjeld Erik Schaub


2. NOVELLESAMLING - SKÆBNER I ET S TOG Side 80


Denne novellesamling er skrevet efter oplevelser I S tog. Jeg kører med toget til og fra min arbejdsplade på Det kongelige Teater, ofte sent om aftenen.


Jeg har mødt mange interessante mennesker, som jeg ofte samtaler med, men jeg fantaserer også over de typer, jeg møder og danner mig et billed af, hvordan deres liv er. Mine venner har ofte opfordret mig til at fortælle om de mange forskellige skæbner, jeg har mødt I toget. De er her!


Kjeld Erik Schaub


3. DIGTSAMLING - NATTETANKER Side 147


De foreliggende digte har været undervejs I mange år. Dette er et lille udvalg af mange hundrede digte. Jeg har et muntert sind med mørke undertoner. Håber digtene bliver modtaget med åbne øjne og sanser.


Kjeld Erik Schaub


Efterskrift - Side 212


Biografi - Side 213


Ungdomsroman DANSE VIL JEG -!

Kjeld Erik Schaub


Danse vil jeg - DANSE!


Ungdomsroman


Danse vil jeg - DANSE! er blevet til efter mange års arbejde på Det kongelige Teater, hvor jeg som statist, skuespiller og underviser har haft tæt kontakt med balletbørn, skuespillere, operasangere og musikere - Et vidunderligt arbejde.


Vi følger 3 teenager: Julie - Clara - Robin i en periode af deres ungdomsliv. Deres drømme - om fremtiden. Julies ønske om at blive balletdanser. Claras drømme om at blive skuespiller. Robins håb om at blive klassisk pianist. Vi følger dem i ungdomslivet og videre frem i tilværelsen.


Kjeld Erik Schaub









Kapitel 1 - Danse


Julie - ballet


At danse må være det mest vidunderlige i denne Verden!


Julie sidder ved sit lille skrivebord og funderer over sin fremtid. Julie er 13 år og meget bevidst om sit liv fremover. Julie er lyshåret med de mest vidunderlige blå øjne - slank - en rigtig danserinde skikkelse. Hun er datter af to kunstnere.


Moderen - som hedder Lise - er skuespiller og faderen, hvis navn er Torben er pianist. En familie fuld af liv og skærmydsler.


Moderen har lange perioder med arbejdsløshed - med depression til følge. Indimellem dukker der en opgave op - så er det bare frem med smilet og modet.


Faderen har et mere stabilt job som musikpædagog og regelmæssige små koncerter - akkompagnerer ofte sangsolister. De er begge omkring 35 år.


Moderen er meget smuk - lidt sydlandsk at se på. Faderen høj - bredskuldret - en rigtig charmetrold - som man siger.


Julie sidder i klasseværelset er ret mut - hun føler sig ensom - en pludselig opstået følelse. Lærerinden spørger, da timen er slut, om Julie har nogle problemer, som de måske kan løse sammen. Julie takker for tilbuddet, men siger pænt nej og ser endnu mere tillukket ud.


I næste time er hun i sin egen Verden - svarer på de spørgsmål, hun bliver stillet - er ligesom udenfor det hele. Timen er forbi og Julie rejser sig, skynder sig hurtigt ud af klasseværelset.


En af hendes veninder skynder sig efter hende og spørger, om de skal følges ad hjem. Julie siger ja og snart er de på vej ud af skolen.


Veninden, som hedder Clara, er på samme alder - ligner Julie meget i udseendet. Clara spørger, om de skal være sammen lørdag eller søndag.


Claras mor arbejder det meste af weekenden, hun er sygeplejerske - faderen er på langfart - styrmand på et større skib. Julie er først lidt nølende - men siger efter en lille pause -


”Ok, det kan vi da godt. Jeg skal først spørge mine forældre, men de siger sikkert ja.”


Julies mor har en lille filmrolle, som skal optages i weekenden, faderen er hjemme, men skal øve sig på en koncert, så det må blive hjemme hos Clara. De siger: ”Hej” og går i hver sin retning.


Julie går langsomt hen ad fortovet, tager nogle små dansetrin. En ældre kvinde passerer hende, vender om og siger: ”Hvor er det dejligt at opleve så glad en pige.” Julie ænser hende dårligt, men opfatter alligevel ordene og udbryder: ”Jeg vil være Danser.” ”Det lyder spændende”, svarer kvinden, ”Det tror jeg også, du skal være.


Nu skal du høre - Jeg er pensioneret Danser, det er længe siden- har haft en skøn tid som Danser. Jeg var ansat i korpset på Det kongelige Teater - havde mange store oplevelser og fine partier - eller roller, om man vil. Hvis du har lyst, vil jeg gerne tage dig som elev og se hvor langt, det kan bære.”


Balletdanserinden fornemmede hurtigt, at den unge pige havde et fint væsen, hun fortsatte: ”Tal med dine forældre - lad mig vide, hvad de synes. Jeg gør det gratis - det vil more mig meget, hvis det lykkes, her er mit telefonnummer - ring mig, når du har talt med dine forældre.”


Julie kunne dårligt tro sine egne ører. Tænk at møde en danserinde på gaden helt tilfældigt. Det må være skæbnen, der spiller ind her. Julie får lov af sine forældre. Hun havde sommerfugle i maven, da hun mødte op - var lige ved at vende om - men som hun sagde til sig selv: ”Nu har du chancen - udnyt den.”


Fru Weber modtog hende med stor hjertelighed, bød på sodavand og småkager. De småsnakkede muntert og så kom alvoren - fru Weber spurgte til Julies baggrund angående dansen.


Julie fortalte, at hun var begyndt at danse, da hun var 4 år, det varede i knapt 3 år. Så syntes balletlæreren, at hendes krop var for spinkel og ville ikke indstille hende til balletskolen på Det kongelige Teater. Hun prøvede alligevel - uden anbefaling - men kom ikke ind. Det var en stor skuffelse.


Fru Weber fortalte, hvor stort et slid, det er at blive en god danserinde TRÆNING - TRÆNING - TRÆNING - men lykkedes det - er det en vidunderlig følelse - hele kroppen svæver, både udvendigt og indvendigt. Undervisningen begyndte. Fru Weber så på vristen - ryggen nakken og godtog det, hun så. Undervisningen gik som en leg.


Pludselig var der gået en time. De aftalte et tidspunkt ugen efter.


Nu begynder livet


- Det virkelige liv, synes Julie.

2 - Skuespil


Clara


Julie er på vej til skole - hun møder Clara - de følges ad et stykke tid. Så spørger Clara: ”Hvordan gik det hos Dansedamen?” - Julie svarer: ”Rigtig godt, det er en mægtig flink dame.” Clara tøver lidt med at svare - , så siger hun: ”Er det ikke lidt mærkeligt at besøge en dame, du slet ikke kender? - Jeg ville ikke bryde mig om det.”


Julie studser lidt over Claras ord og svarer: ”Hvis man ikke er modig nok til at møde nye mennesker, så lever man jo ikke - synes du det er mærkeligt, at jeg gerne vil være Danser? Du vil gerne være Skuespiller - så skal du vel også på et eller andet tidspunkt opsøge en skuespiller for at få at vide, om du har evner i den retning.” De følges ad videre - stemningen er trykket - så siger Julie: ”Hvis du er jaloux på mig, så sig det. Jeg troede, vi var gode veninder, der kunne betro hinanden alt - nå pyt - nu begynder timen. Vi ses.”


Hjemme hos Julie


Om aftenen, da Julie sidder og ser TV, er hun meget vemodig - tænk, hvis det er rigtigt at Clara er misundelig på mig - hvordan


skal jeg tackle det? - Nå - jeg vil sove på det - rejser sig op og siger godnat til forældrene. De bliver lidt forbavsede: ” Vil du allerede i seng?” spørger moderen. ”Jah, jeg føler mig lidt utilpas.” - ”Nå, så godnat.”


Moderen henvender sig til faderen, der sidder dybt begravet i nogle noder: ”Jah” siger han: ”Hvad er der?” ”Jeg er bekymret for Julie”, siger moderen, ”hun har været så mærkelig i den sidste tid. Tror du det er sundt for hende at gå til ballet - Jeg er lidt nervøs, hvad mener du?”


”Kære Lise, du overreagerer - det er jo ikke første gang, du overdramatiserer - slap af - lad os se, hvordan det går. Herregud, hun er på vej til de 14 år, der sker så meget i et sind og i kroppen - ta` det roligt min skat. Jeg skal arbejde videre - nyd Tv'et. Filmen virker spændende. For øvrigt tror jeg, at jeg har set den engang for flere år siden.”


Moderen vil tale og siger: ”Jeg er træt af mit skuespillerarbejde - gid jeg havde mod på en ny levevej. - små roller er ikke mig mere. Hvad vil du råde mig til. Jeg ved du har travlt - men har du ikke 10 minutter - Det er det eneste jeg forlanger - vær nu sød.”


De begynder at snakke og efter et øjeblik begynder moderen at græde: ”Jeg er så ulykkelig - det er som om mit indre er ved at bryde sammen - jeg vil gerne fortsætte som skuespiller - og alligevel ikke. Hvad vil du råde mig til? Vi har talt om det før, men det er nu, der skal ske noget”.


Faderen bliver ilter og siger, at disse samtaler er umulige: ”Vi taler og taler og alligevel står vi på samme sted. Jeg har mit at passe - det er ikke nemt at være underviser - unge mennesker er ikke altid nemme at gøre tilpas. Heldigvis har jeg mine koncerter - det giver mig en stor glæde i tilværelsen - det lyder måske egoistisk.


Jeg vil gerne forstå dig - drop skuespillet og find dig noget socialt arbejde. Du har meget at byde på - nåh, nu må jeg videre med mit arbejde - tænk over mit råd - som jeg har givet dig 100 gange”.


Hun sidder lamslået tilbage og udbryder så: ”Du forstår ingenting”. Stilheden sænker sig. Hun rejser sig og siger: ”Jeg går i seng, godnat”.

3 - Musik


Robin


Julie er på vej til skole, da hun falder og slår knæet, så det bløder. Hun ømmer sig og ser sig omkring. Der er ingen mennesker at se. Pludselig øjner hun en ung mand. Hun råber ham an - han kommer hurtigt og spørger, hvad han kan hjælpe med. Hun viser ham knæet - det bløder kraftigt. Han har tilfældigvis et lommetørklæde i sin taske, lægger det omkring såret.


Julie takker og spørger, hvad han hedder. ”Mit navn er Robin.” Hun kan høre han taler med dialekt. Han er i hvert fald ikke københavner: En smuk ung mand med brune øjne, slank - håret er mørkt med krøller. ”Hvor kommer du fra?” Hun er nysgerrig og vil gerne vide, hvor han stammer fra. ”Jeg er fra Jylland - er næsten lige kommet til Hovedstaden. Jeg er begyndt i den samme skole som du. Jeg har set dig i skolegården.


Mine klassekammerater er ikke særlig flinke mod mig, de gør nar af min dialekt. Jeg føler mig meget ensom her i København - troede jeg kunne få nogle gode skolekammerater, men det er ikke tilfældet endnu.


Min far fik et tilbud om et job i København, som han ikke kunne sige nej til. Min mor fulgte modvilligt med, heldigvis har min mor allerede fået et job - journalist på et større dameblad. Det lader til, at begge mine forældre er faldet godt til. Det er kun mig, der halter bagefter.” Julie sidder og får medlidenhed med ham. Hun foreslår, når de mødes i frikvarteret, vil hun præsenterer ham for sine klassekammerater. De er nok lidt yngre - men flinke. Han vil meget gerne træffe dem, men siger, at han er meget genert.


Julie forstår godt, man kan være genert, når man skal møde nye mennesker. Det er hun også selv engang imellem. De følges ad til skolen - skilles og aftaler at mødes i frikvarteret.


Timen føles meget lang for Robin. Han har svært ved at koncentrere sig - det summer i hovedet af glæde, nu får han måske en sjovere tid i skolen. Julie er optaget af mødet med den nye dreng - tænker det ville være dejligt med en drenge kammerat - lad os se, hvad der sker. Hun tænker lidt på Clara - bare hun ikke bliver sur. Clara er ikke altid lige nem at have som veninde - nåh, men det skal nok gå.


I frikvarteret bliver Robin præsenteret for to drenge: Flemming og Carsten + Clara. Stemningen er fin. Julie er god til at holde en samtale i gang. Robin løser op - smiler og er nu i fuld gang med at samtale. Hvor vidunderligt tænker Julie, nu kan vi måske få nogle sjove oplevelser sammen.


På vej hjem taler Julie og Clara om, hvor sød en dreng Robin er. De aftaler at tilbyde Robin en tur sammen i Dyrehaven den førstkommende weekend - enten lørdag eller søndag. En rigtig skovtur - det ku` blive sjovt og hyggeligt. De aftaler at spørge Robin - tager afsked - med håb om en god weekend.


Hjemme hos Robin er der en dårlig stemning. Faderen, Edward, en flot mand midt i fyrrene er i dårligt humør - problemer på arbejdspladsen - store konflikter personalet imellem, at være personalechef kræver stor tolerance. Alle konflikter ses og vurderes fra to sider. Jobbet i Jylland havde været meget nemmere - måske også lidt kedeligere og forudsigeligt.


Moderen, hvis navn er Elsebeth - en høj flot kvinde med lyst hår og brune øjne, prøver at lette på stemningen - og siger, at det selvfølgelig altid er svært at skifte job - alt tager tid - ny rytme - nye kollegaer.


Hun har da også haft det svært. Arbejdsplads - med mange kvinder - få mænd - samtidig en spændene udfordring: ”Om nogle måneder er alt faldet på plads, bare vent og se min skat.”


Robin sidder stille og hører på moderen. Faderen er nu blevet meget stille. Robin spørger om, det er muligt, at han må få lov at tage på en lille skovtur lørdag eller søndag sammen med to skolekammerater.


Moderen lyser op og udbryder: ”Det var dog en dejlig overraskelse.” Hun spørger, hvilke to kammerater det er. Robin svarer , at det er to piger, der går en klasse under ham: ”To piger - det lyder da hyggeligt”, siger faderen. ”Hvordan er det kommet i stand?” Robin fortæller episoden om knæet og hvad der derefter hændte.


Robin får lov - stor glæde - ringer til Julie og aftaler, at det bliver søndag formiddag, hver især skal have madpakke og drikkelse med. Hvor bliver det spændende.


Forældrene slapper af - tænder for Tv'et - slik frem - ren idyl. Det bliver søndag - skovturen står for døren. Stor spænding hjemme hos Julie.


Moderen har lige fået tilbudt en teaterrolle - desværre på turne - 2 måneder hjemmefra - mon det går an! Hun skal overtage rollen efter en kollega, der er blevet syg - fire prøver - det skal gå hurtigt.


Faderen siger, hun skal tage imod tilbuddet, så kan hun en gang for alle få bekræftet om teater og film er vejen frem. Han skal nok klare det hjemlige. Julie kommer ikke til at lide nød. Turneen spiller jo også på Sjælland, hvor de kan ses: ” Så sig ja - hvis du virkelig vil, er det en stor chance. En pragtfuld rolle i en stor klassiker efter, hvad jeg kan se, er det flinke kolleger, du skal arbejde sammen med og en storartet instruktør med et godt ry - sig ja - FOR POKKER”.


Julie bifalder faderens råd og siger: ”Bare det var mig.”


Hun siger farvel og begiver sig på vej til Dyrehaven.

